ইউফ্ৰ’চাইন

ইউফ্ৰ’চাইন (/juːˈfrɒzɪniː/, ইংৰাজী: Euphrosyne, প্ৰাচীন গ্ৰীক: Εὐφροσύνη) গ্ৰীক শ্ৰুতিকথাত বৰ্ণিত চাৰিটেছসকলৰ অন্তৰ্গত এগৰাকী অন্যতম দেৱী৷ ৰোমান পৌৰাণিক কাহিনীত এওঁলোকক গ্ৰেচ বুলি জনা যায়। কোনো কোনো সংস্কৰণত তেওঁক ইউথিমিয়া (প্ৰাচীন গ্ৰীক: Εὐθυμία, আক্ষৰিক অৰ্থ: 'ভাল মেজাজ') বা ইউটিচিয়া (প্ৰাচীন গ্ৰীক: Εὐτυχία, আক্ষৰিক অৰ্থ: 'ভাল উল্লাস') বুলিও কোৱা হৈছিল।Pindar, fr. 155

পৰিয়াল
হেচিয়ডৰ মতে ইউফ্ৰ’চাইন আৰু তেওঁৰ ভগ্নী থেলিয়া আৰু এগলিয়া জ্যুছ আৰু সাগৰ দেৱী ইউৰিনমৰ কন্যা আছিল।Hesiod, Theogony 907 বিকল্প পিতৃ-মাতৃ জ্যুছ আৰু ইউৰিডম, ইউৰিমেডুছা বা ইউয়ান্থে;Cornutus, Compendium of Greek Theology 15 ডাইঅ'নিছাছ আৰু ক'ৰ'নিছ;Nonnus, Dionysiaca 15.87 & 48.530 বা হেলিঅ'ছ আৰু নাইয়াড এগলPausanias, 9.35.5 হ’ব পাৰে৷

ৰোমান লেখক হাইজিনাছে তেওঁৰ ফেবুলেত ইউফ্ৰ’চাইন নামৰ এটা চৰিত্ৰৰ কথা উল্লেখ কৰিছে, যি ৰাতিৰ দেৱী নাইক্স আৰু অন্ধকাৰৰ দেৱতা ইৰেবাছৰ কন্যা।Hyginus, Fabulae Preface.

পৌৰাণিক কাহিনী
ইউফ্ৰ’চাইন হৈছে উল্লাস, আনন্দ আৰু হাস্যৰ দেৱী। তেওঁৰ নামৰ অৰ্থ হৈছে ইউফ্ৰ’চাইনোছ (euphrosynos) শব্দৰ স্ত্ৰীলিংগ বাচক শব্দ, যাৰ অৰ্থ হৈছে "আনন্দ"। পিন্দাৰে লিখিছে যে পৃথিৱীখনক সুখদায়ক মুহূৰ্ত আৰু সদিচ্ছাৰে ভৰাই তুলিবলৈ এই দেৱীসকলক সৃষ্টি কৰা হৈছে।Pindar, Olympian Ode 14.1-20 চাৰিটেছসকল সৌন্দৰ্য্যৰ দেৱী আফ্ৰডাইটৰ সৈতে থাকে।Homeric Hymn 5 to Aphrodite 58

শিল্পত ইউফ্ৰ’চাইনক সাধাৰণতে তেওঁৰ ভগ্নীসকলৰ সৈতে নাচি থকা অৱস্থাত চিত্ৰিত কৰা হয়।

তথ্য সংগ্ৰহ

শ্ৰেণী:গ্ৰীক কিংবদন্তি